**Вашите права**

**Актуална информация за украински граждани, влизащи в България**

Вече сте на сигурно място! Знаем, че за вас е важно да разберете какви права имате в нашата страна, така че, моля, прегледайте следната информация. Ето обобщение на трите опции, между които можете да изберете:

1. Получавате временна закрила за поне 1 година

2. Кандидатствайте за статут на бежанец или хуманитарен статут

3. Да бъдете наши гости следващите 90 дни

Вижте повече информация по-долу.

На 3 март 2022 г. Европейският съвет приложи Директивата за временната закрила на украинските граждани, влизащи на територията на държавите-членки на Европейския съюз. Тази директива е инструмент, който позволява на големи групи от граждани, идващи от страни с военни конфликти да получават временна закрила в ЕС.

Това дава възможност всички украински бежанци да получат достъп до права на територията на България. За актуална информация за всички украински граждани, вече влезли у нас, или които тепърва ще дойдат в страната ни – продължете надолу в страницата.

Програма за правна защита на бежанци и мигранти на Българския хелзинкски комитет разкри гореща телефонна линия за правна помощ.

Можете да се обадите на следните телефони:

От понеделник до петък, от 09:00 до 17:00 часа:

00359 2 980 20 49

00359 2 981 33 18

**От понеделник до петък**, 07:00 до 09:00 / 17:00-20:00: **00359 8888 19 745 (гореща линия)**

***Събота и неделя,*** 10.00-12.00 / 13.00-16.00: ***00359 8888 19 745 (гореща линия)***

**Влизане в България**

Още от 2017 г. България като част от ЕС има споразумение с Украйна за безвизов режим на пътуване. То гарантира възможност на всички украински граждани да влязат на територията на страната ни само със своите биометрични паспорти и да пребивават за период до 90 дни.

След нападението на Русия над Украйна на 24.02.2022 г. за украинските граждани автоматично възникна правото да потърсят закрила в България и без да са изпълнени тези условия, тоест – дори ако не притежават валиден паспорт за пътуване в чужбина.

***⚠️Поради извънредната ситуация влизането на граждани от Украйна е разрешено и за тези, които:***

* разполагат със стар формат паспорт без биометрични данни:
* разполагат с лична карта;
* разполагат с шофьорска книжка;
* разполагат с акт за раждане – за деца до 14 години
* не разполагат с никой от посочените документи, но имат други официални документи, които указват тяхната самоличност – например: удостоверения, пропуски, дипломи, членски карти, банкови карти, трудови книжки, документи за собственост и други подобни;
* не разполагат с абсолютно никакви документи – по изключение и след извършването на проверка от служители на Гранична полиция.

***Допуска се влизане в България с личен автомобил, независимо дали има или няма сключена международна застраховка. Повече информация за автомобилното застраховане след влизането в България вижте тук: http://guaranteefund.org/bg/контакти.***

Разрешено е и влизането в България с домашни любимци, независимо дали имат идентификация с чип, придружаващ паспорти или удостоверения за ваксинация. Съответните български органи са приели опростена процедура за тези случаи. Повече информация по този въпрос вижте тук: https://www.bfsa.bg или пишете на имейл: ukraine@bfsa.bg

**Регистрация в България**

На 3 март 2022 г. за гражданите от Украйна ЕС въведе в действие директивата за временна закрила. Това означава, че гражданите от Украйна получават на територията на държавите-членки на ЕС, временна закрила с първоначален срок от 1 година.

Очаква се в следващите дни българското правителство да приеме акт, с който ще се определи къде и как гражданите на Украйна ще могат да се регистрират в България и да получат българските си документи за пребиваване като чужденци с временна закрила.

Този документ се нарича „Регистрационна карта на чужденец, на когото е предоставена временна закрила“.

След изтичането на 1 година срокът на временната закрила може да бъде продължаван.

Този срок може да бъде прекратен по-рано, ако войната приключи и в Украйна бъде възстановен мира и нейната независимост.

⚠️ Съветваме гражданите от Украйна да изчакат обявяването на правилата за регистрация в България като лица под временна закрила вместо да подават молба за предоставяне на международна закрила в териториалните поделения на Държавната агенция за бежанците (ДАБ).

**Повече за процедурата по подаване, разглеждане и решаване на индивидуални молби за международна закрила – прочетете тук https://asylum.bg/bg/home-dashboard-bg**

**Права на лицата, получили временна закрила в България**

След регистрацията в България и получаването на Регистрационна карта на чужденец, на когото е предоставена временна закрила по силата на закон възникват няколко важни права, при това без да е необходимо снабдяването с други регистрации или разрешения. Тези права важат за срока на предоставената им временна закрила:

* да останат на територията на Република България
* право на труд и професионално обучение;
* на подходящо настаняване или на средства за настаняване при необходимост;
* на социално подпомагане;
* на медицинска помощ при спешни състояния;
* свободно да се завръщат в държавата си по произход.

Правителството обяви, че от 7 март 2022 г. ще подпомага с фиксирана парична сума за ден за всеки настанен украински гражданин както в частни хотели, така и в почивни станции и бази на общините и на държавните ведомства.

**социално подпомагане**

***спешна медицинска помощ:*** Хора от уязвими групи – деца до 18 години, непридружените деца, бременните жени, самотните родители с ненавършили пълнолетие деца, възрастните хора и хората с увреждания, тежки здравословни проблеми, психични разстройства жертви на трафик или понесли изтезание, изнасилване или други тежки форми на насилие – имат право на пълно медицинско обслужване като български граждани.

***на безплатно образование*** за децата под 18 години: За повече информация къде и как да се подаде заявление за записване на дете в училище прочетете повече тук: https://mon.bg/bg/news/4708

***на безплатна детска градина*** за деца до 6 години: За повече информация къде и как да се подаде заявление за записване на дете в детска градина прочетете повече тук: https://mon.bg/bg/news/4708

свободно да се завръщат в държавата си по произход, ако пожелаят.

**Допълнителни права:**

***банкови сметки и дебитни/кредитни карти*** – българското правителство и банките ще въведат опростен механизъм за откриване на банкови сметки от украински граждани (очаквайте допълнителна информация!). И сега украинските граждани могат да използват своите дебитни и кредитни карти Visa или MasterCard в рамките на дневния лимит, определен от украинските банки, и до гаранционния лимит за конкретната карта.

**Достъп до пазара на труда в България за граждани на Украйна**

Обобщение: Украинците и членовете на техните семейства, получили временна закрила, убежище или международна закрила в България, имат право да работят в страната без разрешение за достъп до пазара на труда.. Лицата със статут на бежанец или хуманитарен статут могат да се регистрират като търсещи работа в Бюрото по труда на техния постоянен или настоящ адрес.

Кол центърът на ***Министерството на труда и социалната политика на телефон 0800 88 001 предоставя безплатни консултации*** на български, руски и английски на украински граждани относно достъпа до пазара на труда в България и възможностите за социална подкрепа за деца и семейства.

***Украинските граждани под временна закрила имат право:***

1. да останат на територията на Република България

2. да работят в България без разрешение за достъп до пазара на труда, както и да посещават езикови курсове

3. на подходящо настаняване или на средства за настаняване, ако е необходимо

4. на социално подпомагане

5. на медицинска помощ при спешни случаи

6. да се връщат свободно в страната на произход.

**Достъп до пазара на труда**

Законът за убежището и бежанците въвежда изискването на чл. 12 от Директива 2001/55/ЕО на Съвета от 20 юли 2001 г. относно минималните стандарти за предоставяне на временна закрила чужденците, ползващи се с временна закрила, имат право на труд и професионално обучение. От това следва, че украинските граждани, ползващи се с временна закрила, биха могли да работят в България без разрешение за работа, да се регистрират като търсещи работа в бюро по труда на техния постоянен или настоящ адрес и да се възползват от услугите по заетостта. и професионално обучение.

Гражданите на Украйна могат да получат достъп до българския пазар на труда, за да работят по следните опростени процедури:

Украинските граждани, които имат необходимите документи, доказващи български произход, могат да започнат работа веднага (дори преди да са получили разрешение за пребиваване) само като се регистрират в Агенцията по заетостта. За целта те трябва да имат трудов договор с местен работодател за период от минимум 6 месеца. Допълнителна информация за процедурата може да намерите тук: <https://www.az.government.bg/pages/zaetost-na-lica-ot-bulgarski-proizhod/>.

Украинските граждани имат право на сезонна работа до 90 дни в селското, горското и рибното стопанство, хотелиерството и ресторантьорството в България без прекъсване за 12 месеца. За целта е необходима регистрация в Агенцията по заетостта въз основа на подадена декларация от работодателя. Допълнителна информация за процедурата можете да намерите тук: <https://www.az.government.bg/pages/sezonna-zaetost-do-90-dni/>.

Украинските граждани, които са подали молба за международна закрила и производството не е приключило до три месеца от подаването на молбата по независещи от тях причини, имат право да работят в България без разрешение за работа до приключване на процедурата. Декларирането на заетостта на украинците в тези случаи се извършва от местния работодател, който ги е наел по трудов договор. Допълнителна информация можете да намерите тук: <https://www.az.government.bg/pages/4ujdenci-po-chl29-bejanci/>.

Украинците и членовете на техните семейства, получили убежище или международна закрила в България, имат право да работят в България без разрешение за достъп до пазара на труда. ***Хората, които имат статут на бежанец или хуманитарен статут, могат да се регистрират като търсещи работа в Бюрото по труда на техния постоянен или настоящ адрес.***

Контролните органи на Главната инспекция по труда са готови да консултират украинските граждани относно техните трудови права. За целта е създаден имейл, на който могат да задават своите въпроси, свързани с българското трудово законодателство, както и да подават сигнали, ако вече са наети и смятат, че правата им са нарушени.

Имейлът е BGhelp.Ukrainians@gli.government.bg и е публикуван на сайта на Инспекцията по труда, в секция контакти, както и в раздел „За работодатели и работници“, секция „Работа на чужденци на територията на Република България”. Експертите на Главна инспекция по труда ще отговарят своевременно на въпросите на посочения имейл, като за целта следва да бъдат осигурени контакти за обратна връзка.

Българските работодатели, които искат да наемат граждани на Украйна, трябва да им осигурят равни условия на труд с колегите си от България, като те не могат да бъдат по-неблагоприятни от минимума, заложен в трудовото законодателство.

**Полезни контакти**

**Гореща линия за медицинска и здравна грижа 0800 20101**

Вторник - Петък: 8:00 - 20:00ч

[help@redcross.bg](mailto:%20help@redcross.bg)

Българският Червен кръст, съвместно с Министерството на здравеопазването, пусна в България нова телефонна линия за помощ на бежанци от конфликта в Украйна.

**Държавна агенция за бежанците**

[1233 София, Район Сердика, бул. "Княгиня Мария Луиза" 114 Б](https://www.google.com/maps/place/bulevard+%22Knyaginya+Maria+Luiza%22+114b,+1233+Orlandovtsi,+Sofia/@42.7145937,23.3118291,16.79z/data=!4m5!3m4!1s0x40aa8ff77b8e26eb:0x68660439882a8011!8m2!3d42.7143479!4d23.3145523)

***+359 876 388 427 или +359 876 388 437.***

[sar@saref.government.bg](mailto:%20sar@saref.government.bg%20)

<https://www.aref.government.bg/en>

**Национално бюро за правна помощ**

Всеки ден: 9:00 ч. - 17:00 ч.

***0700 18 250***

[nbpp@nbpp.government.bg](mailto:%20nbpp@nbpp.government.bg)

<https://mjs.bg/home/index/7fad28f3-f00e-4d7a-86c3-a570762aca1e>

**Агенция по заетостта**

[бул. Княз Александър Дондуков 3, 1000 София Център, София](https://www.google.com/maps/place/Agency+of+Employment/@42.6978473,23.3245925,15z/data=!4m2!3m1!1s0x0:0x9c14f83eac846f4f?sa=X&ved=2ahUKEwiemYW7w7b2AhUOS_EDHQJbCZIQ_BJ6BAgeEAU)

***980 87 19***

[az@az.government.bg](mailto:%20az@az.government.bg)

[https://www.az.government.bg](https://www.az.government.bg/)

**Министерство на образованието и науката**

***0800 16 111***

[бул. Княз Александър Дондуков 2А, 1000 София Център, София](https://www.google.com/maps/place/Ministry+of+Education+and+Science+of+the+Republic+of+Bulgaria/@42.697204,23.3216353,17z/data=!3m1!4b1!4m5!3m4!1s0x40aa856ef23cd609:0x5bf91345c8f89c8!8m2!3d42.6972127!4d23.3238272)

<https://mon.bg/bg/>

**Горещи линии за психологическа помощ**

0893 631 573 - Бургас

0800 16 793 - Пловдив

0882 247 454 - Велико Търново

**0877 566 696 - Варна**

0877 183 133 - София

042/210-089 - Стара Загора

**Украински посолства и отдели по миграция**

София

Посолство на Украйна в София

[ул. "Боряна" 29, 1618, Овча купел, София](https://www.google.com/maps/place/ul.+%22Boryana%22+29,+1618+kv.+Ovcha+kupel,+Sofia/@42.6741001,23.2588539,17z/data=!3m1!4b1!4m5!3m4!1s0x40aa9b33ab75ee47:0x99401f9ce48e6367!8m2!3d42.6741001!4d23.2610426)

Вторник - петък: 10ч - 12:30ч

02 818 6828

[puvrb@mbox.contact.bg](mailto:%20puvrb@mbox.contact.bg)

[www.mfa.gov.ua/bulgariav](http://www.mfa.gov.ua/bulgariav)

Дирекция "Миграция" гр. София

[булевард "Княгиня Мария Луиза" 48, 1202 София](https://www.google.com/maps/place/bulevard+%22Knyaginya+Maria+Luiza%22+48,+1202+Sofia+Center,+Sofia/@42.7039517,23.3207932,17z/data=!3m1!4b1!4m5!3m4!1s0x40aa8566e07e71b7:0xa766b6bfbf5c941!8m2!3d42.7039517!4d23.3229819)

Вторник - петък: 8:30ч - 17:30ч

02 818 6828

[migration@mvr.bg](mailto:%20migration@mvr.bg)

[www.mvr.bg/migration](http://www.mvr.bg/migration)

**Бургас**

**Украинско консулство**

[ул. Ал. Батенберг 2](https://www.google.com/maps/place/ul.+%22Knyaz+Alexander+Batenberg%22+2,+8000+Burgas/@42.4905636,27.4772571,17z/data=!3m1!4b1!4m5!3m4!1s0x40a694c4ec221b27:0xff75de7e9ef70c8d!8m2!3d42.4905636!4d27.4794458)

+359 56 844319

[puvrb@mbox.contact.bg](mailto:%20puvrb@mbox.contact.bg)

[https://www.mfa.bg/bg/](https://www.mfa.bg/bg/embassyinfo/ukraine)

Дирекция "Миграция"

[ул. Перущица 63](https://www.google.com/maps/place/ul.+%22Perushtitsa%22+63,+8001+g.k.+Lazur,+Burgas/@42.510873,27.4676169,17z/data=!3m1!4b1!4m5!3m4!1s0x40a6948505ce0217:0xdd9bc295874e6b72!8m2!3d42.510873!4d27.4698056)

056/856 809

056/856 557

056/856 573

[migration\_burgas@mvr.bg](mailto:migration_burgas@mvr.bg)

[https://www.mvr.bg/burgas](https://www.mvr.bg/burgas/%D0%B0%D0%B4%D0%BC%D0%B8%D0%BD%D0%B8%D1%81%D1%82%D1%80%D0%B0%D1%82%D0%B8%D0%B2%D0%BD%D0%B8-%D1%83%D1%81%D0%BB%D1%83%D0%B3%D0%B8/%D0%B0%D0%B4%D0%BC%D0%B8%D0%BD%D0%B8%D1%81%D1%82%D1%80%D0%B0%D1%82%D0%B8%D0%B2%D0%BD%D0%B8-%D1%83%D1%81%D0%BB%D1%83%D0%B3%D0%B8-%D0%B7%D0%B0-%D0%B3%D1%80%D0%B0%D0%B6%D0%B4%D0%B0%D0%BD%D0%B8/%D0%BC%D0%B8%D0%B3%D1%80%D0%B0%D1%86%D0%B8%D1%8F-1/%D0%B0%D0%B4%D1%80%D0%B5%D1%81-%D0%B8-%D0%BA%D0%BE%D0%BD%D1%82%D0%B0%D0%BA%D1%82%D0%B8)

**Пловдив**

**Украинско консулство**

[ул. “Цар Калоян” 8, ет. 4](https://www.google.com/maps/place/ul.+%22Tsar+Kaloyan%22+8,+fl.+4,+4000+Tsentar,+Plovdiv/@42.1503813,24.739559,17z/data=!3m1!4b1!4m5!3m4!1s0x14acd1bef9e0e2df:0x7942abb8fda07a87!8m2!3d42.1503813!4d24.7417477)

+359 32/ 655 311

+359 32/ 655 312

[office@consulukr-plovdiv.bg](mailto:office@consulukr-plovdiv.bg)

[www.consulukr-plovdiv.bg](http://www.consulukr-plovdiv.bg/)

Директория "Миграция"

[ул. Волга 70](https://www.google.com/maps/place/ul.+%22Volga%22+70,+4020+Tsentar,+Plovdiv/@42.1450352,24.7285374,17z/data=!3m1!4b1!4m5!3m4!1s0x14acd1cf406d893f:0x7ab7455ea7cca0e5!8m2!3d42.1450352!4d24.7307261)

032/ 932 897

032/ 932 898

[migration\_plovdiv@mvr.bg](mailto:migration_plovdiv@mvr.bg)

<https://www.mvr.bg/plovdiv>

**Варна**

**Украински културен център**

[ж.к Чайка, Ул.Търговска 118, Варна](https://www.google.com/maps/search/zh.k+Chaika,+Ul.Turgovska+118,+Varna/@42.1450352,24.7285374,17z)

**089 366 7669**

[ukrvarna@abv.bg](mailto:ukrvarna@abv.bg)

[ukrvarna.com](http://ukrvarna.com/)

[https://www.facebook.com/](https://ukraine.gov.bg/bg/useful-contacts/)

Директория "Миграция"

[ул. Сан Стефано 1, Варна](https://www.google.com/maps/place/ul.+%22San+Stefano%22+1,+9000+Varna+Center,+Varna/@43.2005082,27.9142468,17z/data=!3m1!4b1!4m5!3m4!1s0x40a453f1289b42f7:0x6747bdb517743961!8m2!3d43.2005082!4d27.9164355)

052/ 652344

052/ 652347

<https://mvr.bg/varna>

**Безплатна правна помощ**

Украинските граждани, които търсят закрила на територията на Република България могат да ползват безплатна правна помощ.

Консултациите във връзка с предоставянето на закрила, включително помощ при попълване на документи, се предоставят от адвокатите, вписани в Националния регистър за правна помощ във всички регионални центрове за консултиране, разкрити към съответните адвокатски колегии в страната. ***Във Варна украинските граждани, търсещи закрила, могат да получат правна помощ от Регионален център за консултиране към Адвокатски съвет – Варна:  
Адрес: ул.“Пирот“№ 8А  
Телефон: 0879838917.***

На българските граждани, идващи от Украйна, може да се предостави правна помощ от Националното бюро за правна помощ, ако отговарят на условията посочени в ***Закона за правната помощ. Украинските граждани, търсещи закрила на територията на Република България, както и българските граждани, идващи от Украйна, могат да ползват и Националния телефон за правна помощ 0700 18 250 всеки делничен ден от 9:00 ч. до 17:00 ч.***

[**Български хелзински комитет**](https://www.bghelsinki.org/bg/news/informacija-za-hora-idvashti-ot-ukrajna)

ПОМОЩ В БЪЛГАРИЯ

<https://www.bghelsinki.org/bg/news/informacija-za-hora-idvashti-ot-ukrajna>

Важна правна информация за бежанци,идващи от Украйна. Достъпна на български, руски и украински. Телефонна линия за консултации. Правна помощ

[**Магистър по право**](https://www.facebook.com/legalmastersbg/)

ПОМОЩ В БЪЛГАРИЯ

<https://www.facebook.com/legalmastersbg/>

Безплатна правна помощ за статут на бежанец. Правна помощ

[**Адвокатско дружество “Георгиев и Петров”**](https://gplawbg.com/pro-bono-pravna-pomosht-potarpevshi-voina-ukraina-rusia/)

ПОМОЩ В БЪЛГАРИЯ

<https://gplawbg.com/pro-bono-pravna-pomosht-potarpevshi-voina-ukraina-rusia/>

Безплатна правна помощ

[**Център за правна помощ „Гласът в БГ“**](https://www.facebook.com/voiceinbulgaria/?ref=page_internal)

ПОМОЩ В БЪЛГАРИЯ

<https://www.facebook.com/voiceinbulgaria/?ref=page_internal> Безплатна правна помощ